**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.73/3  (prot. Nr.3, 37.§) | Nr.233 |

Par zemesgabala Ceriņu ielā 7 iznomāšanu

Lai racionāli rīkotos ar pašvaldības mantu, zemesgabalu, uz kura atrodas citai fiziskai personai īpašumā esošs ēku (būvju) nekustamais īpašums, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8. un 17.punktu, izskatot [..] 2019.gada 19.decembra iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Iznomāt [..] zemesgabalu Ceriņu ielā 7 (kadastra Nr.1700 016 0033), Liepājā, 906 kv.m platībā (pielikumā) no lēmuma pieņemšanas dienas uz 10 (desmit) gadiem īpašumā esošās ēkas (būves) Ceriņu ielā 7 (kadastra apzīmējums 1700 016 0033 001) uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas brīža sagatavot zemes nomas līgumu ar ēkas (būves) īpašnieku par lēmuma 1.punktā minētā zemesgabala iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā;

2.3. papildus nomas maksai nomnieks maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas likumdošanā un kas attiecas uz iznomāto zemesgabalu;

2.5. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.6. nomnieks atbild par visu zemesgabalā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.7. nomnieks maksā zemes nomas maksu par zemesgabala Liepājā, Ceriņu ielā 7 faktisko lietošanu, sākot ar 2019.gada 26.novembri.

3. Zemesgabalam Ceriņu ielā 7 kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |